|  |  |
| --- | --- |
| Møde den 26. maj 2015 kl. 12.00-15.00  Aarhus. Bygning 1431, lokale 021-23  Deltagere:  Medlemmer af UU, Arts | Referat |

1. **Godkendelse af referat og dagsorden, siden sidst og opfølgning**

Det blev besluttet, at pkt. 7 udskydes til den 23. juni, grundet tidspres.

Dagsorden og referatet blev godkendt.

1. **Uddannelseseftersyn – institutternes indmeldinger vedr. uddannelsesorganisering**

UUA drøftede, om institutternes forskellige uddannelsesorganisering er håndterbar på fakultetsniveau. Indstillingen fra UUA behandles på fakultetsledelsesmøde den 29. maj.

UUA besluttede at indstille de fremsatte forslag til fakultetsledelsen med flg. forslag til ændringer:

1. UFU-niveauet bør betegnes det samme på alle tre institutter for at skabe synlighed i udvalgsstrukturerne, ikke mindst når der er samarbejder på tværs af institutterne. Der var enighed om at indstille, at UFU-niveauet på alle institutter ændrer navn til uddannelsesnævn.
2. Det blev besluttet, at UFU-niveauet/uddannelsesnævnene på alle tre institutter bør have en fælles standardforretningsorden, som de enkelte uddannelsesnævn kan have tillæg til, pr. 1. september 2015.
3. Der bør være ensartede valgprocedurer til UFU/uddannelsesnævn på fakultetet, pr. 1. september 2015.
4. **Opfølgning på seminar på Vejlefjord den 18. maj, herunder status på arbejdsgrupperne**

Der var uklarhed omkring, hvorfor arbejdsgrupperne har deadline i oktober 2015, idet denne dato ligger for sent ift. lokale processer omkring fx studieordningsændringer. Deadline for arbejdsgrupperne blev udskudt på baggrund af en beslutning i fakultetsledelsen den 9. april, idet det blev vurderet, at medlemmerne i arbejdsgrupperne skulle løbe for stærkt, hvis de skulle nå den oprindelige deadline i maj.

Der var spørgsmål til, hvad arbejdsgruppernes mandat er. Arbejdsgruppernes opgave er at komme med anbefalinger til fakultetsledelsen inden for de forskellige områder.

På det kommende møde i UUA den 23. juni vil der være et overblik over processen og arbejdsgrupperne.

1. **Strategiske projekter 2015**

Fordeling af strategiske midler er vedtaget på møde i Uddannelsesudvalget AU den 7. april 2015. Projekterne skal rette sig mod én af følgende prioriteter:

1. Arts er tildelt 675.000 kr. til at hæve uddannelseskvalitet
2. Arts er tildelt 675.000 kr. til at øge studieintensitet
3. Arts er tildelt 250.000 kr. til at skabe bedre match

Institutterne på Arts har med frist den 13. maj indsendt ansøgninger til projekter inden for de tre kategorier.

Ud over de strategiske midler til uddannelse, som falder inden for de tre nævnte kategorier, er der også strategiske midler på AU i 2015 på i alt 1.500.000 kr., der retter sig mod institutbaseret pædagogisk kompetenceudvikling.

UUA prioriterede projekterne inden for de tre kategorier.

Der blev desuden stillet forslag fra institutterne om, at CUDiM udvikler et projekt, der retter sig mod opkvalificering af kompetencer hos D-VIP. Dette inden for ansøgningsfeltet vedr. de institutbaserede kompetencemidler. Derudover var der opbakning til at prioritere projektet fra teologi.

1. **Studiestartsevaluering 2015**

UUA havde flg. bemærkninger og forslag til ændringer:

- Der bør laves en version, der kan anvendes til KA-studerende på IUP

- Der bør laves en version, der kan anvendes til internationale KA-studerende

- Spørgsmålene bør bære mindre præg af at være en ’tilfredshedsundersøgelse’.

1. **Undervisningsevaluering Arts**

Punktet udgik og tages op igen den 23. juni. Det blev dog besluttet, at Jens Seeberg og Peter Thuborg er nye medlemmer i gruppen.

Der mangler fortsat en studieleder samt 1-2 studerende. Peter Thuborg forhører sig blandt de studerende.

1. **Møde for censorformænd**

Punktet udgik og tages op igen den 23. juni. UUA var dog positive over for idéen om at afholde et møde med censorformændene og bakkede op om, at der gås videre med arbejdet.

1. **Orientering om AU-styregruppe vedr. digital eksamen**

Punktet udgik.

1. **Øvrige orienteringer**

Punktet udgik.

1. **evt.**